khistorydata/jeongjo-sjw-relations huggingface dataset:
정조 16년
壬子三月初五日午時上御重熙堂右承旨入侍時右承旨趙衍德假注書趙台榮記事官洪樂游徐有聞原任直閣徐鼎修以次進伏訖上命承旨書公事判付訖鼎修曰春麰今方始耕而各邑以種子不足參量加分之意連續請報矣本道麰還自來不敷每當春耕留庫中量宜加分後從實數狀聞自是已例故敢此仰達令廟堂稟處何如上曰量宜加分可也出擧條鼎修曰因故忠壯公沈岱後孫沈錫泰上言有査奏之命矣沈岱祠宇方在楊根地故關問該郡則其奉祀孫只有十一歲兒而數間斗屋不蔽風雨祠版則無妥安之所旌門則無設立之處所見不成貌樣云故敢此仰達矣上曰聞甚可矜令地方官各別顧助俾蔽風雨可也出擧條鼎修曰因通津浦民蔡再雲等上言有査奏之命矣卽見江華留守移文及注文島僉使査報則以爲蔡再雲等十五人曾於年前入海捉魚至注文前洋夜遇風雨船隻盡破人物漂流幾皆不保之際江華趙國良聞呼號之聲隻船疾入而以其船小人多卸棄在船之自己卜物十五人名一時拯載而出伊時各人等以此事屢呈本府文狀至今昭在趙國良之救活多人的實無疑云故敢此仰達矣上曰特施帖加之典可也出擧條命退諸臣以次退出
정조 16년
行都承旨趙尙鎭病行左承旨閔台爀齋宿行右承旨李亨元齋直左副承旨趙衍德齋宿右副承旨申耆齋宿同副承旨李百亨齋直注書二員未差假注書鄭尙愚齋宿趙台榮齋直事變假注書任㸁仕
정조 16년
藥房都提調臣朴宗岳提調臣鄭昌順行左承旨臣閔台爀啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 16년
李百亨啓曰今日齋宿時承旨當爲備員都承旨趙尙鎭今日不爲仕進所當請牌而拘於廳規不得請牌何以爲之敢稟傳曰牌招
정조 16년
李亨元啓曰明日皇壇奉室行禮時兩司侍臣當爲備員除在外試所進去外呈告人員竝卽牌招以爲淸齋之地何如傳曰允
정조 16년
傳于申耆曰諸承旨持公事入侍
정조 16년
傳于閔台爀曰左承旨同副承旨入侍
정조 16년
傳于李亨元曰發遣吏郞諸執事淸齋與否摘奸以來
정조 16년
傳于李亨元曰左副承旨入侍
정조 16년
備忘記平安虞候李福遠淸州營將洪健祚下直各長弓一張長箭一部片箭一部筒兒一箇賜給
정조 16년
有政吏批判書金思穆參判李在學參議沈煥之行右承旨李亨元進以徐繼修爲軍器判官崔光祐爲順懷墓守奉官兪鉉章爲大同察訪承文提調單具㢞嘉善張光郁今加嘉義譯官金健瑞今加嘉善金徽重今加通政以上加資事承傳故僉使李希夏贈兵參例兼全羅兵使李壽鵬考再政以李義弼爲副提學
정조 16년
兵批判書李秉模進參判洪聖淵病參議李夔病參知李師濂入直右副承旨申耆進以李源爲副摠管吳文常爲訓鍊正南漢吉爲慶熙將李師春爲善績僉使韓命喆爲長山別將前虞候李彙金致淇沈景民以上今加折衝覆啓判下副司直李晩秀李濟萬以朴文昌爲馬島萬戶姜弼贊爲大峴別將
정조 16년
李百亨啓曰西北別付料試射過齋後更稟事命下矣以何日爲之乎敢稟傳曰初九日爲之
정조 16년
以禁府李祉永李翊模鄭魯榮囚單子傳于申耆曰旣遞職付過放送
정조 16년
以禁府徐有膺李源明李允行金洛一高允赫權祜囚單子傳于申耆曰後勿如是之意嚴飭以公罪草記勘放
정조 16년
以京畿監司徐鼎修狀啓判府事兪彦鎬祿俸不爲領受事傳于趙衍德曰更爲輸送事回諭
정조 16년
以平安監司洪良浩狀啓大同察訪金鳳顯身死事傳于李亨元曰渠雖卑微許久服勤卿其撥例題給營葬之需事回諭
정조 16년
兵曹今三月十三日壬子式年武科殿試敎是時元榜及直赴人規矩鐵箭三矢八十步取一矢以上貫革五矢一百三步一巡一中柳葉箭五矢一百二十步一巡一中鳥銃三柄一巡一中鞭芻一次二中講書除吳子取粗以上取一技
정조 16년
閔台爀以內醫院都提調提調意啓曰副提調趙尙鎭謂有身病今日問安不爲仕進卽爲牌招何如傳曰允
정조 16년
李亨元以吏批言啓曰禮曹正郞崔命麟受由過限未上來依例改差何如傳曰允
정조 16년
李亨元以禮曹言啓曰今此式年文科殿試節目當爲磨鍊而凡於殿試親臨與命官前期草記稟旨後擧行事曾有定式矣今番則何以爲之而處所以何處爲之乎敢稟傳曰親臨磨鍊處所仁政殿爲之可也
정조 16년
申耆以司饔院監膳提調意啓曰京畿監司日次進上生鮮參半代封狀啓批旨內司饔院依此爲之事命下矣本院日下生鮮以活鷄參半捧入之意敢啓傳曰知道
정조 16년
李亨元以兵曹言啓曰今三月十三日壬子式年武科殿試節目當爲磨鍊而凡於殿試親臨與命官前期稟旨後節目磨鍊事曾有定式矣今番則何以爲之而處所以何處爲之乎敢稟傳曰以親臨磨鍊處所春塘臺爲之可也
정조 16년
李亨元以成均館同知館事大司成意啓曰今三月初三日儒生課試草記過齋後更稟可也事命下矣今已過齋依下敎更稟之意敢啓傳曰初十日爲之可也
정조 16년
李百亨以義禁府言啓曰慶尙道昌原府定配罪人金成九放送事命下矣金成九放送事分付該道道臣之意敢啓傳曰知道
정조 16년
壬子三月初六日辰時上御重熙堂諸承旨持公事入侍時行左承旨閔台爀行右承旨李亨元左副承旨趙衍德右副承旨申耆同副承旨李百亨假注書鄭尙愚趙台榮記事官李重蓮徐有聞待敎徐有榘以次進伏訖上命台爀等讀奏公事仍書判付訖命書傳敎曰政官牌招開政又命書傳敎曰翰圈待唱榜翌日爲之事分付又命書傳敎曰副提學今日政差出待唱榜後分館卽爲會圈堂錄亦卽爲之事令本館都堂知悉上曰禁府滯囚可悶今日開坐時囚皆令捧供事分付命退諸臣以次退出
정조 16년
行都承旨洪明浩坐直行左承旨閔台爀坐行右承旨李亨元坐左副承旨趙衍德坐直右副承旨申耆坐同副承旨李百亨坐注書二員未差假注書鄭尙愚仕直趙台榮仕事變假注書任㸁仕
정조 16년
李百亨啓曰大司憲黃昇源未肅拜執義李宗燮掌令權儐持平李羽逵傳旨未下掌令宋煥箕在持平一員未差監察茶時之意敢啓傳曰知道
정조 16년
洪明浩啓曰來十一日輪對日次矣敢稟傳曰爲之
정조 16년
洪明浩啓曰來十一日朝參日次矣敢稟傳曰停
정조 16년
閔台爀啓曰今日行禮時承旨當爲備員都承旨趙尙鎭不爲仕進所當牌招而拘於廳規不得請牌何以爲之敢稟傳曰許遞前望單子入之
정조 16년
承旨前望單子入之洪明浩落點
정조 16년
傳于申耆曰左承旨軍士房承旨入待
정조 16년
李百亨啓曰大司憲黃昇源大司諫金履翼牌不進推考傳旨及罷職傳旨今方捧入而文科會試監試官兩司各一員當爲進去未差之代政官牌招開政差出待下批仍卽牌招大司憲一體更卽牌招何如傳曰允
정조 16년
有政吏批判書金思穆參判李在學進參議沈煥之差祭行右承旨李亨元進以李秉喆爲執義崔烜爲司諫金禧燮爲掌令朴孝成沈達漢爲持平嚴耆爲正言朴祐源爲禮曹參判韓永逵爲吏曹正郞姜克成爲禮曹正郞
정조 16년
兵批判書李秉模病參判洪聖淵病參議李夔入直進參知李師濂病右副承旨申耆進以金履行爲羅州監牧官同知單南漢吉
정조 16년
李百亨啓曰大司憲黃昇原再牌不進推考傳旨及持平沈達漢牌不進罷職傳旨今方捧入而執義李秉喆差祭掌令金禧變持平朴孝成俱在外文科會試憲府監試官無以備員大司憲所當更請牌招而係是一日三牌何以爲之敢稟傳曰在外憲臺許遞前望單子入之待下批牌招察任
정조 16년
臺諫前望單子入之掌令宋民載持平金孝建落點
정조 16년
以司諫崔烜牌不進罷職傳旨傳于申耆曰只推
정조 16년
洪明浩以禮曹言啓曰今此壬子式年文科會試試官今方磨鍊而堂下可擬之人乏少依近例以堂上官通融備擬以入而時無職名人令該曹口傳付軍職何如傳曰允
정조 16년
正言李明淵啓曰臣姿非骨鯁望乏風采聖代耳目之官何嘗近似而誤恩驟加躐致見銜初拜之日前席勉諭旣摯纔遞數宿原望特點復下仍値月正臨門之朝臣雖無昌言嘉猷可達黈纊之聰而新年耿光實願瞻近其敢不竭蹶趨進以遂微情而第其時本院之啓有前後臺臣遞差還收之請而臣亦伊前詣臺蒙遞中一人故嫌於自救自阻文陛縮伏瞻望只自悚鬱果然不參諸臺譴責之斥發於同臺而蒙允矣前啓雖已出場新遭轉增惶懍厥後出肅請對只緣匡救誠急而非敢謂情勢之已伸所被罷削之典亦緣瀆擾罪大而猶未勘朝參之不進則臣之臺端難冒固自如也乃者監試之牌與除命竝臨往役不宜逡巡叨謝但爲伸分仍詣鎖院虛縻已久臣心慙恐日去益深且況同往之憲臺方被拿問之命則凡是試所之事不察之罪臣與彼豈有異同哉到今去就尤無可論而昨於復命之時値夜已深今始來避所失尤大由前由後其何敢晏然於臺次乎請命遞斥臣職答曰勿辭亦勿退待
정조 16년
傳于李百亨曰正言李明淵許遞前望單子入之待下批牌招察任仍爲監試官
정조 16년
正言前望單子入之崔顯重落點
정조 16년
壬子三月初七日卯時上詣奉室望拜禮入侍時行左承旨閔台爀行右承旨李亨元左副承旨趙衍德右副承旨申耆同副承旨李百亨假注書鄭尙愚趙台榮記事官洪樂游徐有聞檢校直閣徐榮輔待敎徐有榘以次隨駕上具冕服乘輿出集成門詣朝宗門外降輿執圭步詣冽泉門外就板位行四拜禮還詣朝宗門外釋圭乘輿亨元曰莫重笏記不能致審有所誤讀贊儀李衡弼推考警責何如上曰依爲之出擧條駕入集成門還內諸臣退出
정조 16년
壬子三月初七日辰時上御重熙堂左承旨軍士房承旨入侍時行左承旨閔台爀右副承旨申耆假注書鄭尙愚記事官洪樂游徐有聞以次進伏訖上命讀公事書判付訖命耆書傳敎曰雖甚駭然襲謬所致館錄有命飭亦行矣學禮講試官監試官竄配及罷削人竝分揀命退承史以次退出
정조 16년
壬子三月初七日酉時上御重熙堂左副承旨入待時左副承旨趙衍德假注書鄭尙愚記事官洪樂游徐有聞以次進伏訖上命讀公事書判付訖上曰注書出去監試官承牌與否知入可也賤臣承命出回奏曰宋民載牌不進持平金孝建差祭云矣上曰宋民載之無端違牌極爲駭然監試官望已點下卽爲承牌之意自政院嚴飭可也命退承史以次退出
정조 16년
行都承旨洪明浩坐直行左承旨閔台爀坐行右承旨李亨元坐左副承旨趙衍德坐右副承旨申耆坐同副承旨李百亨坐直注書二員未差假注書鄭尙愚仕趙台榮仕直事變假注書任㸁仕
정조 16년
申耆啓曰大司憲黃昇源執義李秉喆持平金孝建未肅拜掌令宋民載試所進去宋煥箕在外持平沈達漢傳旨未下監察茶時之意敢啓傳曰知道
정조 16년
申耆啓曰訓鍊大將以都提調摠察事命下矣在前如此之時或有命招之例或有從事官發牌聽傳敎之規何以爲之敢稟傳曰從事官發牌聽傳敎
정조 16년
申耆啓曰右邊捕盜大將以他邊大將兼察事命下矣左邊捕盜大將趙圭鎭卽爲牌招聽傳敎何如傳曰允
정조 16년
申耆以備邊司言啓曰安城紙匠之自願移居於水原新邑者以某樣公貨限四千兩貸給使之接濟區劃凡節草記以聞事命下矣紙匠卽居一於工匠而前年工匠之來接也旣以公貨許貸一以勞徠一以制産今於紙匠之來何可不用已行之例乎摠廳管轄水原其所接濟等節不可責之於他衙門就其封不動錢貨除出四千兩區劃水原府使之無邊貸給若其有根着者爲頭目懸保之規及限三年興利資生後自乙卯爲始以十分一逐年備納於本府自本府輸致於摠廳等諸條一依前年工匠例擧行俾無疎虞之患事分付該廳該府何如傳曰允
정조 16년
壬子三月初八日巳時上御重熙堂左副承旨入侍時左副承旨趙衍德假注書趙台榮記事官洪樂游徐有聞以次進伏訖上命書傳敎曰訓鍊大將趙心泰水原植木看審次下去時仍佩往來訓局則都提調摠察捕將則他邊大將兼察又命書傳敎曰三日製通方外命退承史以次退出
정조 16년
行都承旨洪明浩坐行左承旨閔台爀坐直行右承旨李亨元坐左副承旨趙衍德坐直右副承旨申耆坐同副承旨李百亨坐注書二員未差假注書鄭尙愚仕趙台榮仕直事變假注書任㸁仕
정조 16년
李百亨啓曰大司憲黃昇源執義李秉喆持平金孝建未肅拜掌令宋民載試所進去宋煥箕在外持平一員未差監察茶時之意敢啓傳曰知道
정조 16년
傳于申耆曰回榜人入侍
정조 16년
以兵曹堂下武臣朔試射設行單子傳于李百亨曰弘文提學旣以朔試射進去三日製則藝文提學待明朝牌招
정조 16년
傳于申耆曰內乘別軍職宣傳官今春等試射時別軍職任聖說居首陞敍
정조 16년
兵曹口傳政事宣傳官單林必榮
정조 16년
傳于李百亨曰武藝廳春等試射時器械不卽待令以致遲滯常時不能檢飭之失在所難免訓鍊大將趙心泰從重推考
정조 16년
李百亨啓曰禁衛大將徐有大城隍發告祭獻官今方受香出去矣所佩命召來請還納何以爲之敢稟傳曰仍佩往來
정조 16년
李百亨啓曰禁衛大將徐有大以祭隍祭獻官進去時仍佩往來事命下矣將兵之任不可一刻無摠察之人何以爲之敢稟傳曰都提調摠察從事官發牌聽傳敎
정조 16년
李亨元以吏曹言啓曰贈諡文貞公李德壽延諡今月十九日定行於忠淸道洪州牧云矣敢啓傳曰知道
정조 16년
申耆以禮曹言啓曰卽接光陵令昌陵令孝陵別檢康陵令所報則本陵寒食祭享兩官當爲備員將事而光陵參奉朴漢東在於慶尙道醴泉地昌陵參奉李炯在於黃海道瑞興地孝陵參奉權思潤在於慶尙道安東地康陵參奉金壽祖在於全羅道長城地俱未上來云莫重祭享兩官不可不備光陵參奉朴漢東昌陵參奉李炯孝陵參奉權思潤康陵參奉金壽祖竝今姑改差其代卽令該曹口傳差出以爲備員將事之地何如傳曰申飭道臣斯速起送形止狀聞旣以特敎差除則豈可徒然改差乎京職口傳相換事分付銓曹可也
정조 16년
吏曹口傳政事以光陵參奉朴漢東假監役金相夔相換昌陵參奉李炯監役黃道源相換孝陵參奉權思潤童蒙敎官權太應相換康陵參奉金壽祖假監役朴獻源相換
정조 16년
李百亨以兵曹言啓曰依下敎一內禁軍正金守淵畿沿陽城縣尹範喆仁川府許梓通津府領權翊金浦郡元永厚安山郡尹孝達交河郡李台遠南陽府李厚重富平府安敬國豐德府申虎文陽川縣竝充軍令畿營定驛子押送之意敢啓傳曰喬桐府一竝充軍可也
정조 16년
趙衍德以訓鍊都監言啓曰依下敎永柔居回榜出身崔奉昌處宴需米三石木綿五疋依例助給之意敢啓傳曰知道
정조 16년
趙衍德以禁衛營言啓曰依下敎永柔回榜出身崔奉昌處宴需米三石木綿五疋考例助給之意敢啓傳曰知道
정조 16년
趙衍德以御營廳言啓曰依下敎永柔居回榜出身崔奉昌處宴需米十石木綿五疋助給之意敢啓傳曰知道
정조 16년
李百亨以義禁府言啓曰時囚罪人李允行徐有膺金洛一李源明高允赫權祜等後勿如是之意嚴飭以公罪草記勘放事命下矣李允行徐有膺金洛一李源明高允赫權祜等傳旨內明日坐齋卽何陵忌辰也追慕此時冞篤其在事事仰述之道豈可以微事忽之先朝於事關本陵聖慕之無處不伸卽八域臣庶之所仰聞者以此道路一事言之先朝飭禁何如則毋論廣狹旣有行人往來之跡陵官若能禁戢豈有是乎春秋摘奸載在定式昨秋以後尤豈敢如是泛忽至入於今番春奉審摘奸乎竝拿處罪取考律文則大明律制書有違條有曰凡奉制書有所施行而違者杖一百矣李允行徐有膺金洛一李源明高允赫權祜等各杖一百以公罪收贖放送何如傳曰允如有功議各減一等可也
정조 16년
趙衍德以義禁府言啓曰李允行徐有膺金洛一李源明高允赫權祜等各杖一百以公罪收贖照律草記批旨內如有功議各減一等可也事命下矣李允行楊原君九寸親云議減一等徐有膺六代祖景霌扈聖功臣李源明十二代祖塤佐理功臣高允赫十六代祖呂權祜十六代祖近開國功臣云竝功減一等各杖九十以公罪收贖金洛一無功議云矣敢啓傳曰知道
정조 16년
李百亨以義禁府言啓曰雖甚駭然襲謬所致館錄有命飭亦行矣學禮講試官監試官竄配竝分揀事命下矣全羅道任實縣竄配罪人姜忱茂長縣竄配罪人張錫胤慶尙道淸道郡竄配罪人鄭東愼安東府竄配罪人金達淳京畿南陽府定配罪人申光岳通津府定配罪人李尙寯仁川府定配罪人金載一等竝放送事分付各該道臣之意敢啓傳曰知道
정조 16년
李百亨以義禁府言啓曰明日三日製時本府都事皆爲赴擧武都事一員本府入直而當直入直都事公事回公都事式年東堂文科生劃禁亂都事無以推移假都事三員卽令該曹各別擇差以爲分排之地何如傳曰知道
정조 16년
正言崔顯重啓曰臣於耳目之任本無堪承之望而恩除忽降於前望牌招嚴臨於中夜繼以監試有命他不暇顧雖不得不黽勉冒膺粗伸義分而第臣於諫院已經納言今此見職在所當遞暫膺只緣往役而仍冒有違公格其何可晏然於臺次乎請命遞斥臣職答曰依啓
정조 16년
壬子三月初九日卯時上御春塘臺內試射入侍時行都承旨洪明浩行左承旨閔台爀行右承旨李亨元左副承旨趙衍德右副承旨申耆假注書鄭尙愚趙台榮記事官洪樂游徐有聞待敎徐有榘以次進伏訖上曰小開門以下節次竝置之事分付宣傳官承命分付上曰見今禁軍不能御馬或先或後班伍不齊將領以下一竝拿入可也別將李明運內禁將南志默等拿入訖上曰曾於禁軍處旣有待春等試射處分之敎則渠輩又安敢如是失伍乎大違三令之意如渠無知之類將焉用哉雖以將領言之常時如能檢束豈有如許駭然之擧委折一一問奏可也宣傳官金益彬承命回奏曰問于將領處則以爲常時不能檢束致有此御馬不齊之擧罪令罔赦更無仰達之辭云矣上曰別將則年已衰老內禁將則除拜屬耳姑令參恕至於正領則旣置久勤陞六之窠使之專意檢飭則今乃諸禁軍事如許豈不萬萬痛駭乎爾等當令兵判一竝決棍後畿沿充軍以此分付可也仍命拿出訖上曰試官行禮除之仍爲進前可也試射試官李秉模李明運鄭觀采任聖說以次進伏耆跪告矢數執鼓西北別付料及內禁衛等以次射放訖命頒賞于入格人命書傳敎曰今春等宣薦內禁衛試射時額外內禁衛閑良林必榮依定式直赴殿試聞是故忠臣林忠愍之奉祀孫云唱第後到門日遣官致祭忠愍祠宇仍令兵曹南行宣傳官前已登科者竝作窠今日口傳單付待出六還作南行窠事分付命退諸臣以次退出
정조 16년
壬子三月初九日午時上御重熙堂回榜人入侍時同副承旨李百亨假注書趙台榮記事官洪樂游徐有聞以次進伏訖上曰回榜人使之行禮可也百亨承命分付引儀唱回榜人入就位行四拜禮回榜人崔鳳昌入庭行拜禮上曰老人行禮時如難起伏以其子使之扶之可也鳳昌行禮受花牌訖命進前階下敎曰年今幾何鳳昌曰八十六歲矣上曰常時寢食何如鳳昌曰善飯穩睡矣上曰爾之子若孫爲幾何鳳昌曰有子四人有孫十三人矣上曰爾之子孫皆是白徒乎鳳昌曰長子外皆充於軍役矣上曰見今率來之子亦爲軍役乎鳳昌曰然矣上曰此則當令頉給矣仍敎百亨曰此人役名特爲除減事分付備局可也上曰宴需依例題給事分付三營門內吹三絃一牌亦爲出給爾須善爲宴樂可也命退諸臣以次退出
정조 16년
行都承旨洪明浩奉命在外行左承旨閔台爀坐行右承旨李亨元坐直左副承旨趙衍德坐右副承旨申耆坐直同副承旨李百亨坐注書二員未差假注書鄭尙愚仕趙台榮仕直事變假注書任㸁仕
정조 16년
李百亨啓曰大司憲黃昇源執義李秉喆持平金孝建未肅拜掌令宋民載呈辭宋煥箕在外持平一員未差監察茶時之意敢啓傳曰知道
정조 16년
申耆啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 16년
李百亨啓曰式年文科會試元額三十三人自是法典而今番生畫榜目以三十二人修啓捧納之時未及照檢誠不勝惶悚而聞其本事則講書準分中一人以封內之違格至有此拔去減額之擧云然則自試所事當具由草記而不此之爲減數出榜有違科制事甚駭然諸試官所當論勘而本院請推之外無他可施之罰何以爲之敢稟傳曰文科三十三人武科二十八人卽金石之典則曰以未及照檢致使莫重科榜在於未決之中萬萬駭然文科會試試官及監試官等一竝削職下義禁府照法勘處文科一人不可不充額而今日適値三日製就此中以入格者一人以充三三之數實合方便權宜之擧若此則須備七試官可以備例賜第藝文提學牌招置之今日春塘臺當親臨試取儒生入門自集春門爲之兩具許入別雲劍外侍衛入直擧行事分付儒生聞已咸會泮宮試官整齊後詣閤可也
정조 16년
傳于申耆曰環衛軍兵出入以月覲門爲之守門將把守軍定送兵曹郞廳一人亦爲定送嚴飭
정조 16년
傳于申耆曰挾輦軍六十名金虎門及軍餉色入直軍爲之槍劍軍三十名待令
정조 16년
申耆啓曰今日殿座時承旨不可不備員而都承旨洪明浩奉命在外合有變通之道左承旨閔台爀纔已出去所當牌招而拘於廳規不得請牌何以爲之敢稟傳曰牌招
정조 16년
傳于李亨元曰宣傳官李顯道改差
정조 16년
傳于申耆曰雨勢如此朔試射以三巡修正試記兵判則內閣有擧行事使卽來待
정조 16년
申耆啓曰藝文提學徐浩修旣已承牌弘文提學李秉模朔試射亦已畢試與奎章閣提學吳載純一體牌招同參考試何如傳曰允
정조 16년
傳于申耆曰兵曹判書推考
정조 16년
傳于申耆曰入格儒生明日來待
정조 16년
申耆以兵曹言啓曰忠壯衛將李邦翼忠翊衛將李胤謨俱在直中始以言語相詰終至擧措駭悖一廳咸覩莫不駭然如此之類不可置之於闕內入直之任一竝汰去何如傳曰允
정조 16년
申耆以兵曹言啓曰今日各廳堂下武臣朔試射時依傳敎柳葉箭三巡試取單子修正以入而宣傳官則二巡應試南行部將梁鍾人未滿十朔依前例成才間姑爲停試之意敢啓傳曰知道
정조 16년
申耆以兵曹言啓曰五衛將尹弘覺金鎭光以老病勢難供職景福宮衛將河泳金益烈以身病猝重無望供職俱爲呈狀乞遞輪番之任不可久曠竝改差何如傳曰允
정조 16년
趙衍德以賑恤廳言啓曰南部石橋下契任掌朱七奉今月初三日本洞路傍得今年生遺棄男兒同里居申召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 16년
李百亨以成均館大司成意啓曰四學學製分四等設行而若有過限之事則當等季朔旬間以限內不得爲之之意自本館草記事曾已定式矣卽接四學牒報則兼中學敎授李殷模未肅拜兼東學敎授李晴兼西學敎授尹翊東在外當等學製俱不得設行云令政院稟旨擧行何如傳曰竝改差後日政差出使之限內設行可也
정조 16년
申耆以御營廳言啓曰本廳哨官徐翰修身病甚重勢難察任改差何如傳曰允
정조 16년
申耆以守禦廳言啓曰本廳月課火藥間年畢分給於各邑後草記事曾有定式矣去辛亥條新造火藥一千斤內慶尙道安東九十六斤玄風草溪仁同泗川開寧南海豐基高靈金山柒谷昆陽宜寧咸陽興海等十四邑各三十斤眞寶靈山比安山靑靑松河陽新寧龍宮彦陽慶山義興軍威丹城梁山迎日盈德東萊安義咸昌等十九邑各二十四斤鎭海十二斤全羅道茂朱龍潭等二邑各八斤依前例盡爲照數出給之意敢啓傳曰知道
정조 16년
李百亨以義禁府言啓曰時囚罪人宋彙敏嚴思勉等原情公事判付內其在懲後之道不可歇勘以公罪嚴加勘律事命下矣宋彙敏嚴思勉等傳敎內上言也擊錚也申聞鼓也法意豈不盛矣民習不古奸弊多端官長將不得爲官長於是乎不可一味任置近於申飭之後頗有令行之效今番二百里往還畿內地方擊錚不過數人而亦皆以猥濫道伯不爲偱例捧供則獨於部字內數里擊錚至於十餘人之多大抵今行行路考喧全不成樣該郞纔命拿處鳴錚之亂雜又如此當該考喧都事爲先添問目捧供嚴加照律罪取考律文則大明律不應爲條有曰凡不應得爲而爲之事理重者杖八十矣宋彙敏嚴思勉等各杖八十以公罪收贖放送何如傳曰允如有功議各減一等可也
정조 16년
李百亨以義禁府言啓曰全羅監司鄭民始狀啓內馬島萬戶權道性爲先罷黜竝與各年虛錄磨勘當該鎭將罪狀令攸司稟處事判付內其中强稱年條而實不知始於何年者及督徵無處者區別蕩滌後狀聞事命下矣權道性時在任所云依例發遣府羅將交代後拿來壬午以後鎭將等待强稱年條而實不知始於何年者及督徵無處者區別蕩滌狀聞後稟處何如傳曰允
정조 16년
李百亨以義禁府言啓曰時囚議處者議處照律未捧供者亦以草記今日內照律事命下矣時囚罪人具庠李在學李集斗柳文養安廷玹李貞運尹魯東宋民載崔顯重等傳旨內文科三十三人武科二十八人卽金石之典則曰以未及照檢致使莫重科榜在於未決之中萬萬駭然一竝照法勘處罪李景壽本府議啓內捧糴法意至爲嚴重而身爲守令吏逋民反之數殆近三千石之多一味抛置全不收捧誠甚可駭罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣具庠李在學李集斗柳文養安廷玹李貞運尹魯東宋民載崔顯重李景壽等各杖一百收贖告身盡行追奪放送韓致應吳在鎭尹悌東鄭時養等本府議啓內以應辦事飭敎何如而下屬之因循謬習給賂捧賂矇不禁戢事極可駭罪取考律文則大明律不應爲條有曰凡不應得爲而爲之者笞四十名例有曰笞四十以下附過還職矣韓致應吳在鎭尹悌東鄭時養等各笞四十收贖附過還職白光澤本府議啓內糶糴法意何等嚴重而一任吏鄕之恣意幻弄其所反作之數若是夥然究厥罪狀萬萬可駭罪取考律文則大典通編倉庫條有曰還上反作守令徒三年定配又五年禁錮推斷條有曰犯私罪杖一百以上之罪告身盡行追奪大明律犯罪存留養親條有曰父母老疾應侍家無以次成丁者若犯徒流收贖存留養親矣白光澤父年八十歲母年七十七歲無兄弟獨身云告身盡行追奪又五年禁錮而徒三年定配收贖放送何如傳曰允如有功議各減一等可也
정조 16년
禁府啓目考喧都事宋彙敏嚴思勉等原情云云傳旨問目內辭緣泛稱遲晩竝只刑推得情何如判付啓其在懲後之道不可歇勘以公罪嚴加勘律爲良如敎又啓目應辦官廣興倉副奉事鄭時養原情云云傳旨內辭緣泛稱遲晩刑推得情何如判付啓除刑推議處爲良如敎又啓目興德前縣監白光澤原情云云問目內辭緣泛稱遲晩刑推得情何如判付啓除刑推議處爲良如敎又啓目成均館當該久任郞廳典籍韓致應禁亂官義禁府都事吳在鎭等原情云云韓致應段傳旨內辭緣泛稱遲晩所當請刑是白乎矣曾經侍從勿爲請刑載在大典通編議處爲白乎旀吳在鎭段傳旨內辭緣泛稱遲晩刑推得情何如判付啓除刑推議處爲良如敎又啓目德山前縣監李景壽原情云云問目內辭緣泛稱遲晩刑推得情何如判付啓除刑推議處爲良如敎又啓目文二所監試官尹悌東原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓依允
정조 16년
壬子三月初十日辰時上御春塘臺三日製儒生試取入侍時行左承旨閔台爀行右承旨李亨元左副承旨趙衍德右副承旨申耆同副承旨李百亨假注書鄭尙愚趙台榮記事官洪樂游徐有聞檢校直閣徐榮輔待敎徐有榘以次進伏訖上具翼善冠衮龍袍乘輿出延生門由靑陽門詣春塘臺降輿陞座敎曰集春門開之儒生使卽入場可也耆承命分付上曰兵曹判書李秉模兵曹郞廳李德鉉李邦仁司僕正李庚運試官加差下出榻敎儒生入場訖引儀唱試官以下入就位行四拜禮讀券官右議政朴宗岳兵曹判書李秉模行副司直徐浩修禮曹參判朴祐源對讀官禮曹參議尹行元大司成金方行修撰金翰東校理申獻朝司僕正李庚運兵曹佐郞李德鉉李邦仁入就位行拜以次進伏訖宗岳進奏曰日間聖體若何上曰一樣矣宗岳曰王大妃殿氣候若何上曰一樣矣宗岳曰惠慶宮氣候若何上曰一樣矣仍命浩修祐源書箋題揭之上曰意外式年科闕一額故今此設場試取今日入格者可謂通數之人也宗岳曰果如聖敎矣秉模曰今日殿座時槍劍軍未及待令莫非臣稽忽之罪而該營大將亦不可無警從重推考何如上曰依爲之出擧條秉模曰今日殿座時副輦亦未及待令當該官員拿問處之何如上曰推考可也出擧條上曰命官以下姑爲小退待捧券入來科次可也有頃成均館官員進呈收券單子命宗岳等分考敎宗岳等曰可合優等三張及之次三四張抄出以爲合考之地可也宗岳等考試訖上曰居首一人當於式年科充額之次當以三日製賜第而旣以三三之製揭題試士則其次一人又當賜第矣宗岳曰賜第體重而今此三人之一時賜第恐或過多矣上曰言不可不示信矣命書傳敎曰三日製三下進士尹益烈直赴殿試先付於會試第三十三名三下生員李明孚係是本榜居首亦爲直赴殿試三下生員洪大協節製賜第之爲數人其例甚罕而以三三之意揭題試取三製之取三人言不可不示信命官雖以太過爭執不必如是一體直赴殿試草三下生員李得養幼學洪致榮嚴載各給三分直赴三給分三者此亦欲寓三三之意令諸生知悉命退諸臣以次退出
정조 16년
都承旨徐邁修坐直左承旨趙衍德坐右承旨未差左副承旨金履翼牌不進右副承旨李敬五坐同副承旨徐榮輔坐直注書徐有聞仕直一員未差假注書趙台榮仕事變假注書任㸁仕
정조 16년
藥房都提調朴宗岳提調鄭昌順行左承旨閔台爀啓曰親臨試士早朝勞動伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 16년
趙衍德啓曰大司憲黃昇源執義李秉喆持平金孝建未肅拜掌令宋煥箕在外掌令一員持平一員未差監察茶時之意敢啓傳曰知道
정조 16년
趙衍德啓曰輪對官來待矣敢啓傳曰後日次待令
정조 16년
傳于趙衍德曰承旨中差祭人許遞前望單子入之待下批牌招察任
정조 16년
承旨前望單子入之徐邁修金履翼李敬五徐榮輔尹㬦落點
정조 16년
趙衍德啓曰明日光陵長陵顯隆園寒食祭傳香禮房承旨當爲齋宿都承旨徐邁修所當牌招而拘於廳規不得請牌何以爲之敢稟傳曰牌招
정조 16년
趙衍德啓曰新除授承旨尹㬦方在削職中金履翼方在罷職中何以爲之敢稟傳曰竝敍用
정조 16년
趙衍德啓曰右承旨尹㬦方在奪告身而啓辭中誤以削職書入至承敍用之命臣之矇然不察萬萬惶悚而尹㬦旣在奪告身則不可以削職蒙敍循例擧行何以爲之敢稟傳曰旣在奪告身中經先出肅者萬萬駭然肅單勿施前承旨尹㬦拿門處之可也
정조 16년
傳于趙衍德曰傳香承旨馳詣受香所奉審摘所以來
정조 16년
趙衍德啓曰各陵祭享祭物奉常提調進去監封事曾有定式而今番寒食英陵長陵寧陵顯隆園祭物監封時提調未差只郞官擧行云祭物監封事體至重提調有頉則該寺郞官事當卽爲來告本院而不此之爲經先擧行特敎定式之後如是違越萬萬駭然該寺郞官所當重勘而本院請推之外無他可施之罰何以爲之敢稟傳曰莫重祭物封進乃敢違越定式萬萬駭然該寺首郞及久任郞先汰後拿卽爲捧傳旨在外都提擧許副右相爲都提擧而提調前望單子入之
정조 16년
奉常提調前望單子入之金尙集落點
정조 16년
傳于趙衍德曰假注書皆差祭改差實注書令該曹口傳差出
정조 16년
吏曹口傳政事以徐有聞爲注書禧陵參奉申應漢童蒙敎官徐在修相換
정조 16년
傳于趙衍德曰左承旨入侍
정조 16년
傳于徐榮輔曰再明日殿試試官望與廟宮陵園寒食獻官必當相値排擬苟且耆堂卿宰中筋力好者廟宮則通融塡差事分付將臣勿拘差擬事一體分付該曹而再明日殿試武所丹楓亭射技分所而以命官及考官二參考官二擬入講則登賢門及宜春門分所而主掌官勿爲分差試官則閣臣中考官一員文武二品中一員參考官各二員擬入事預爲分付文武試官例皆受點前牌招而今番則以榻敎書出差下事亦令該房知悉
정조 16년
趙衍德啓曰試官尹行元時無職名令該曹口傳付軍職何如傳曰允
정조 16년
以兵曹別雲劍望單子傳于徐榮輔曰兵判豈可入別雲劍望單使之擬入聞是司謁之誤傳承宣之無一言持難亦爲駭然當該承旨推考此望筒勿施當該司謁過殿試後各別嚴加處置
정조 16년
傳于趙衍德曰近年植木之役採運效勞旣多宣靖兩陵書員金福世李尙大帖加成給赴役守護軍一百四十名令畿營各優給米斗後狀聞事下諭于畿伯
정조 16년
徐邁修以吏曹言啓曰今此宗廟各陵殿宮園墓寒食祭諸執事無以分排依近例刑官及司饔院官員通融塡差以入之意敢啓傳曰知道
정조 16년
趙衍德以禮曹言啓曰卽接四館所所報則今番日次儒生殿講入格幼學李肇源直赴殿試三日製入格進士尹益烈直赴殿試先付於會試第三十三名生員李明孚洪大協直赴殿試事命下而依例許赴事報來矣進士尹益烈旣付於文科會試原榜而幼學李肇源生員李明孚洪大協竝爲許赴於今式年文科殿試何如傳曰允
정조 16년
徐邁修以司饔院監膳提調意啓曰鷹師貢人等呼訴內昨冬生雉比前稀貴逐日所供日下生雉僅爲封進矣今則無所餘儲又因近日風勢之不順諸處送人擧皆空還繼供無路將未免闕供生事之境云在前如此之時例有活鷄參半代封之規而莫重御供自下不敢擅便惶恐敢啓傳曰代捧
정조 16년
徐榮輔以壯勇營言啓曰本營鄕武士直赴會試之類依定式自本營別爲試取入格人別單書入之意敢啓傳曰知道依規矩入格者直赴殿試不入格者初試帖文爻周而有故未參者姓名當尾錄於草記中以爲憑考陳試而此草記未免漏却卿則拃考陳試者姓名錄送兵曹可也
정조 16년
李敬五以壯勇營言啓曰本營來夏等試射時將官將校軍兵各技入格優等人姓名別單書入之意敢啓傳曰知道
정조 16년
徐榮輔以義禁府言啓曰具庠李在學李集斗柳文養安廷玹李貞運尹魯東宋民載崔顯重李景壽等各杖一百收贖告身盡行追奪韓致應吳在鎭鄭時養尹悌東等各笞四十收贖付過還職白光澤告身盡行追奪又五年禁錮而徒三年定配以父年八十歲母年七十七歲無兄弟獨身收贖宋彙敏嚴思勉等各杖八十以公罪收贖照律草記批旨內允如有功議各減一等可也事命下矣具庠七代祖仁垕寧國功臣寧城君異姓五寸親柳文養五代祖炫昭武原從功臣達城尉異姓五寸親李景壽曾祖世瑾揚武原從功臣東陽尉異姓五寸親云功議各減一等各杖八十收贖奪告身三等李集斗寧城君異姓五寸親云議減一等杖九十收贖奪告身四等李在學十一代祖行儉李貞運十一代祖從生敵愾功臣尹魯東七代祖斗壽光國功臣宋民載十代祖益孫靖社功臣崔顯重九代祖興源扈聖功臣云竝功減一等各杖九十收贖奪告身四等韓致應六代祖興一靖社原從功臣西平府院君七寸親云功議各減一等笞二十收贖尹悌東七代祖斗壽光國功臣云功減一等笞三十收贖安廷玹宋彙敏嚴思勉吳在鎭鄭時養白光澤等無功議云矣敢啓傳曰知道
정조 16년
兵曹啓目內禁衛安命集等口傳施行何如判付啓依允爲旀雖日汰百人正領何益於紀律乎爲兵判或別將者隨處檢束則彼幺麽鄕弁豈敢違令乎設如違令不難處置來頭試射更或若此致有現發之弊別將重勘兵判亦然卿等爲先知悉充軍各人姑爲分揀還充正領若修擧則仍爲勿論否則棍汰爲旀所謂一番內禁衛果何物也每當試射輒煩飭敎其爲朝廷之貽羞莫此爲甚當有觀勢別般懲一之擧竝以知悉爲良如敎
정조 16년
都承旨徐邁修疏曰伏以玉候康復仙寢展禮日吉辰良鑾輿穩返大小臣民普切懽躍仍伏念臣受恩偏重而未效涓埃觸事生疣而曲蒙涵貸居常悚恧若無所措嚮者堂疏峻發而臣之罪無所逃矣嗚呼聖體久違天和輿情普切焦遑此際賓對之命固知靜攝之有妨臣旣忝保護之任且居近密之地宜卽請寢冀軫小愈之戒而庸愚昏憒未及周旋有臣如此無面可顯臣旣自訟之不暇豈敢有一毫分疏之意而第所被人言義正辭嚴有非尋常官箴之比則其何敢以時日之稍久唐突冒進重犯無忌憚之科哉末勘未幾除旨復降知罪含恩惶祝倍切而情踪恧蹙召牌之下不免違傲揆以義分尤增隕越伏乞聖明亟遞臣職仍命有司重勘臣罪以爲不職者之戒焉臣無任屛營祈懇之至答曰爾其勿辭察職
정조 16년
壬子三月十一日巳時上御春塘臺左承旨入侍時行左承旨閔台爀假注書鄭尙愚記事官洪樂游徐有聞以次進伏訖上曰入格儒生入侍出榻敎賤臣承命出與尹益烈李明孚洪大協李得養洪致榮嚴載偕入命有聞直赴三人呼新來訖使之進前益烈等以次進前各奏姓名訖上曰各奏所作可也上曰爾之頃日應製時文體筵臣多斥之矣今番所作一如前套何也益烈曰臣之文體本如此雖謹愼製呈而未能變改矣明孚奏所作上曰表工幾何明孚曰千餘首矣大協奏所作上曰重臣年老多子而兩朔之間連見大小科慶誠福人矣命給分三人進前奏姓名及所作可也得養等以次奏姓名所作訖命退諸臣以次退出
정조 16년
都承旨徐邁修坐直左承旨趙衍德坐右承旨尹行任坐左副承旨尹行元坐右副承旨李秀夏坐同副承旨徐榮輔坐直注書徐有聞仕直一員未差假注書金鳳擧仕事變假注書任㸁仕
정조 16년
尹行元啓曰大司憲黃昇源執義李秉喆持平金孝建未肅拜掌令宋景煥宋煥箕在外持平高宅謙差祭監察茶時之意敢啓傳曰竝許遞諫院諸臺在外及未肅拜亦爲許遞與未差之代前望單子入之待下批牌招明日殿試時侍臣使之備員可也
정조 16년
徐榮輔啓曰禁衛營將官來言今日本營軍兵日次私習云矣敢啓傳曰知道
정조 16년
徐榮輔啓曰御營廳將官來言今日本廳軍兵日次私習云矣敢啓傳曰知道
정조 16년
尹行元啓曰合辭許久闕啓事甚未安除在外未署經外未肅拜人員竝卽牌招何如傳曰允
정조 16년
徐榮輔啓曰守禦使吳載純以顯隆園寒食祭獻官今方受香出去矣所佩密符來請還納何以爲之敢稟傳曰仍佩往來徃來間壯勇營兵房兼察牌招聽傳敎
정조 16년
傳于李秀夏曰出宮門路以協陽門爲之
정조 16년
兩司前望單子入之大司憲具㢞掌令沈興永持平柳星漢大司諫金履禧獻納朴奎淳正言鄭東觀落點
정조 16년
徐榮輔啓曰新除授正言鄭東觀方在罷散中何以爲之敢稟傳曰敍用
정조 16년
傳于徐邁修曰違牌及有實病承旨許遞今日政除差祭及摠管騎省受點試官受點雲寶劍受點衆所共知身病情勢在外只以無故人擬入事分付
정조 16년
傳于徐邁修曰承旨未差之代前望單子入之待下批牌招察任
정조 16년
承旨前望單子入之尹行任落點
정조 16년
徐榮輔啓曰應敎成德雨校理宋翼孝申獻朝修撰安策金翰東俱爲差祭玉堂上下番俱空事甚未安副校理李殷模副修撰尹序東竝卽牌招入直何如傳曰允
정조 16년
以副校理李殷模牌不進罷職傳旨傳于徐榮輔曰勿施
정조 16년
傳于徐榮輔曰差祭兵曹堂上許遞政官牌招開政以在京無故人差出差祭摠管許遞與未差之代亦以在京無故人差出
정조 16년
徐榮輔啓曰禁衛大將徐有大以厲祭獻官今方受香出去矣所佩命召來請還納何以爲之敢稟傳曰本職許遞以預差使之受香而左尹之代今日政差出
정조 16년
徐邁修啓曰今此試官望中時無職名人員令該曹口傳付軍職何如傳曰允
정조 16년
兵曹口傳政事副司直尹行元
정조 16년
傳于徐邁修曰都承旨入侍
정조 16년
徐榮輔啓曰玉堂上下番俱空事甚未安今日政新除授玉堂待下批牌招入直何如傳曰允
정조 16년
李秀夏啓曰今日政新除授兩司諸臺竝待下批一體牌招何如傳曰允
정조 16년
有政吏批判書金思穆進參判未差參議沈煥之進都承旨徐邁修進以朴祐源爲吏曹參判權以綱爲大司諫宋景煥爲掌令高宅謙爲持平崔重圭爲正言沈能翼爲副校理金熙朝爲副修撰金履素爲判尹李祖源爲刑曹參判徐浩修爲同成均李亨元爲左尹洪樂恒爲掌樂正金孝眞爲奉常正李景溟爲兵曹正郞張至顯爲奉常判官安邁權爲禮曹佐郞宋時淵爲監察李太亨爲中學敎授金羲淳爲東學敎授李祉永爲西學敎授承文博士單閔廣魯孫會慶承文副正字單宋應望正憲金光益今加崇政資憲金得源今加正憲折衝任慶呂今加嘉善以上加資事承傳
정조 16년
兵批判書李秉模進參判未差參議金益休病參知李師濂入直進左承旨趙衍德進以趙宗鉉申㬚爲都摠管金鍾羲爲忠翊將尹在復李洺爲五衛將黃壽海尹長禧爲景福將金衡祚爲忠壯將趙恩錫爲宣傳官洪檊爲安東營將韓師鎭爲全羅右水虞候都摠經歷李甲會宣傳官李文道相換事承傳前守門將許鏛今加折衝加資事承傳副護軍金禧燮副司直趙尙鎭閔台爀李亨元徐有大申耆李百亨金履翼李夔李師濂朴孝成副司果李明淵以上竝單付
정조 16년
徐邁修啓曰使臣還渡江前例不得擬望而今日政新除授副校理沈能翼以書狀官時未渡江徑先擬入至於受點揆以政格未免不審當該銓官推考警責何如傳曰允
정조 16년
傳于尹行任曰右承旨同副承旨入侍
정조 16년
承旨前望單子入之尹行元落點
정조 16년
傳于徐邁修曰兵曹入直堂上改差以在京無故人差出
정조 16년
再政以丁範祖爲禮曹參判金翊休爲兵曹參議李濟萬爲參知刑曹參議李冕膺仍任事承傳
정조 16년
徐邁修以禮曹言啓曰徽陵陵上曲墻有頉處今寒食祭享兼告修改事已爲啓下矣本曹堂上一員例爲前一日進去監董而參議未差新除授參判丁範祖在外臣昌順方帶藥院提調無以推移進去令政院稟旨變通何如傳曰竝許遞今日政差出
정조 16년
兵曹口傳政事行副司直鄭昌順
정조 16년
趙台榮改差代以金鳳擧爲假注書
정조 16년
以禮曹判書望筒傳于徐邁修曰其子登科殿試在明宜令在家觀之副望侍衛之職受點末望試望終日無去來之書入者此望筒竝勿施捧納承旨推考今日政更爲擬入
정조 16년
以禮曹參判望筒傳于徐邁修曰李洪載聞有實病黃昇源纔有處分當該銓官從重推考更爲擬入
정조 16년
以禮曹參判望筒傳于徐邁修曰非老病則差祭也何名點下而亦何責以各陵修改之役乎政官推考除在外差祭各處受點外以在京無故人更爲擬入如無可擬之人今日政問于大臣加望以入
정조 16년
以禮曹判書望筒傳于徐邁修曰首副望獨非耆堂皆非老病乎更爲擬入
정조 16년
傳于徐邁修曰老病工曹參判許遞今日政差出
정조 16년
六政以洪檢爲兵曹參判趙宗鉉爲禮曹判書曺允亨爲工曹參判
정조 16년
傳于徐邁修曰禮判兼帶摠管許遞前望單子入之待下批待開門牌招察任
정조 16년
摠管前望單子入之安昌君燝落點
정조 16년
傳于趙衍德曰食前出牌尙無去來此亦紀綱所在實注書拿處院隷令兵判一倂嚴囚
정조 16년
以徐有聞囚單子傳于趙衍德曰更觀明日擧行處分次姑爲放送
정조 16년
徐邁修以吏曹言啓曰今此寒食祭徽陵典祀官兼大祝以應敎成德雨塡差矣謂有身病屢度催促終不受祭物事體所在誠極未安不得已以兵曹佐郞李邦仁塡差而本曹請推之外無他可施罰何以爲之敢稟傳曰拿問嚴處可也
정조 16년
徐榮輔以兵曹言啓曰本曹郞廳八員內正郞安經心兼史進李景溟佐郞李東埴鄭觀輝李邦仁李德鉉差祭內司入直他無推移之道令政院稟旨變通令該曹以在京無故人口傳差出以爲入直之地何如傳曰允
정조 16년
徐榮輔啓曰因兵曹草記本曹郞廳八員內正郞安經心兼史進李景溟佐郞李東埴鄭觀輝李邦仁李德鉉差祭內司入直他無推移之道令政院稟旨變通令該曹以在京無故人口傳差出以爲入直之地事允下矣合有變通之道何以爲之敢稟傳曰允兼史及久任佐郞外竝改差
정조 16년
吏曹口傳政事以鄭𣲚爲兵曹正郞李運行徐有沂爲佐郞
정조 16년
以成德雨囚單子傳于徐榮輔曰罷職放送
정조 16년
徐邁修以吏曹言啓曰今此寒食祭宗廟各陵殿宮園墓獻官執事中時無職名人員令該曹口傳付軍職何如傳曰允
정조 16년
李秀夏以兵曹言啓曰明日春塘臺武科式年親臨殿試時執鼓官當以訓鍊院正磨鍊而訓鍊正吳文常差祭今姑改差口傳擬入何如傳曰允
정조 16년
兵曹口傳政事以白東運爲訓鍊院正
정조 16년
徐榮輔以兵曹言啓曰前後直赴殿試人轎子陪金世完等三百九十六人隨其錄名依例許赴於明日春塘臺式年殿試之意敢啓傳曰知道
정조 16년
徐榮輔以兵曹言啓曰依下敎政院使令朴周彩等三十五名內三名出外三十二名嚴囚龍虎營之意敢啓傳曰知道
정조 16년
徐榮輔以訓鍊都監言啓曰今三月十三日春塘臺殿座時因兵曹節目金虎門軍一百四十名除出一百名哨官金弘喆率領觀豐閣前路馬路作門四十名哨官鄭宅興率領春塘臺下及各門分把雜人一倂嚴禁事畢後還入直所而待標信擧行之意敢啓傳曰知道
정조 16년
徐榮輔以訓鍊都監言啓曰謹依口傳下敎今三月十三日仁政殿文科殿試時西營軍四十名除器械除出哨官金鼎燦率領設布帳外排立雜人一切嚴禁事畢後還入直所而待標信擧行之意敢啓傳曰知道
정조 16년
三司合啓行大司憲具㢞大司諫金履禧副提學李義弼掌令沈興永持平柳星漢獻納朴奎淳副校理李殷模正言鄭東觀副修撰金熙朝啓曰請黜置罪人鄭致達妻亟令王府快正典刑請物故罪人德相亟施孥籍之典請逆賊尙喆追施孥戮之典一行刀割答曰不允第三件事亟停勿煩六字刀割措辭見上
정조 16년
兩司合啓行大司憲具㢞大司諫金履禧掌令沈興永持平柳星漢獻納朴奎淳正言鄭東觀啓曰請遲晩後物故罪人啓能亟施孥籍之典趾賊等凶種快施邦刑養遂獻遂李觀源竝令王府設鞫得情請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律荐蕀罪人時偉設鞫得情夬正王法請遲晩罪人宇鎭捧根脚夬正王法請金甲島圍籬安置罪人金文淳沈煥之李冕膺竝令王府設鞫嚴問明正典刑請放逐鄕里罪人金重淳趙德涵亟令王府設鞫嚴問快施當律答曰不允措辭見上
정조 16년
行大司憲具㢞掌令沈興永持平柳星漢啓曰請爲奴罪人河翼龍亟令王府設鞫得情夬正王法答曰不允措辭見上
정조 16년
大司諫金履禧獻納朴奎淳正言鄭東觀啓曰請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰更令王府嚴鞫得情夬正王法請逆賊尙魯亟施孥戮之典答曰不允措辭見上
정조 16년
壬子三月十二日辰時上御重熙堂都承旨入侍時都承旨徐邁修記事官徐有聞記注官金良倜承膺祚以次進伏訖上命讀公事書判付訖敎曰殿試之官望筒何至今不爲擬入耶邁修曰今方排擬而未及正書以致遲滯矣上曰卽日擬入可也仍命退承史以次退出
정조 16년
壬子三月十二日辰時上御重熙堂右承旨同副承旨入侍時右承旨尹行任同副承旨徐榮輔記注官金良倜承膺祚以次進伏訖上命行任書傳敎曰禁將差祭於泰陵仍佩往來事分付往還間壯勇營兵房兼察牌招聽傳敎訓將今日當自水原復命而必當侵暮明日來待事分付又命書榮輔書傳敎曰承旨前望單子入之待下批牌招察任上曰丹楓亭分所命官行禮曹判書鄭昌順進去出榻敎命讀公事書判付訖仍命退承史以次退出
정조 16년
行都承旨趙尙鎭坐直行左承旨丁範祖在外行右承旨閔台爀坐左副承旨尹行元坐直右副承旨李思祚未肅拜同副承旨徐榮輔坐注書徐有聞仕直一員未差假注書徐有榘仕事變假注書任㸁仕
정조 16년
尹行元啓曰今日殿座時承旨當爲備員左承旨趙衍德右副承旨李秀夏不爲仕進卽爲牌招何如傳曰許遞前望單子入之待下批牌招察任
정조 16년
傳于尹行元曰右副承旨馳詣宗廟永禧殿景慕宮奉審摘奸以來
정조 16년
承旨前望單子入之丁範祖李思祚落點
정조 16년
傳于尹行元曰左承旨及左副承旨許遞前望單子入之待下批牌招察任
정조 16년
承旨前望單子入之李鎭復落點
정조 16년
傳于徐榮輔曰左副承旨許遞前望單子入之待下批牌招察任
정조 16년
傳于尹行元曰都承旨前望單子入之待下批牌招察任
정조 16년
承旨前望單子入之趙尙鎭朴祐源李得濟落點
정조 16년
傳于尹行元曰文所試官朴祐源代兵曹參判洪檢武所試官趙尙鎭代副摠管李源李得濟代行副護軍趙圭鎭爲之
정조 16년
傳于尹行元曰試所進去兵曹堂上及摠管許遞令該曹口傳差出
정조 16년
吏曹口傳政事以沈煥之爲禮曹參判
정조 16년
吏曹口傳政事以黃昇源爲兵曹參判
정조 16년
兵曹口傳政事以尹坊爲副摠管
정조 16년
傳于趙尙鎭曰訓鍊大將姑勿出代都提調摠察從事官發牌聽傳敎
정조 16년
右邊捕盜大將前望單子入之徐有大落點
정조 16년
金鳳擧改差代以徐有榘爲假注書
정조 16년
趙尙鎭以吏批言啓曰本曹參判今當差出而前望中無故之人只有二人以二望擬入之意敢啓傳曰知道
정조 16년
趙尙鎭以吏批言啓曰今此式年文科甲科第二人三人當付七品職而見闕只有尙瑞直長一窠生進直長中仕日最多者依例六品遷轉後推移付職何如傳曰允
정조 16년
吏批啓曰判書金思穆差祭參議未差小臣獨政未安何以爲之敢稟傳曰仍爲之
정조 16년
有政吏批判書金思穆差祭參判朴祐源進參議未差都承旨趙尙鎭進以閔台爀爲承旨金履毅爲禮賓主簿及第趙潤喆贈注書例兼及第沈徽鎭贈弘文正字例兼以上殿試前身死依法典追贈典籍單李肇源同宰主簿單韓亨祚以上文武科甲科第一人尙瑞直長單任厚常典牲直長單尹益烈以上文科甲科第二三人
정조 16년
兵批判書李秉模進參判黃昇源未肅拜參議未差參知徐萬修入直同副承旨徐榮輔進以金光潤爲同知安㢞爲訓鍊判官副護軍單宋景煥李祉永副司直單丁範祖李敬五李濟萬李顯道李太亨高宅謙副司果單金羲淳洪大協張鉉宅趙岐以上竝單付副司正單朴宗林崔應斗以上武科甲科第二三人
정조 16년
閔台爀以兵曹言啓曰新除授訓鍊院正白東運以使行軍官赴燕未還今姑改差更爲口傳差出以爲執鼓官擧行之地何如傳曰允
정조 16년
兵曹口傳政事以李晉秀爲訓鍊正
정조 16년
傳于尹行元曰時囚中尹㬦草記勘律朴瑞源鄭來百罷職放送
정조 16년
傳于尹行元曰雖以飭勵之意有所處分不過微事其子今日唱第合有參恕之道訓將處分分揀
정조 16년
尹行元啓曰訓鍊大將趙心泰處分分揀事命下矣卽爲牌招傳授命召何如傳曰允
정조 16년
徐榮輔以義禁府言啓曰時囚罪人尹㬦草記勘律事命下矣尹㬦傳旨內旣在奪告身中徑先出肅者萬萬駭然拿問處之罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外苔杖竝收贖矣尹㬦杖八十收贖奪告身三等放送何如傳曰允如有功議各減一等可也
정조 16년
尹行元以兵曹言啓曰依下敎給冊差備官李炡五決棍十度後全羅道康津縣充軍出付畿營定驛子押送而行首習讀金德采決棍汰去之意敢啓傳曰知道
정조 16년
尹行元以兵曹言啓曰依下敎政院使令朴周彩等三十二名放送之意敢啓傳曰知道
정조 16년
尹行元以兵曹言啓曰內吹螺赤及龍虎營兼內吹今春等習角賞木依啓下別單施賞之意敢啓傳曰知道
정조 16년
徐榮輔以御營廳言啓曰本廳兼內吹今春等習角賞格依啓下單子木綿五十五疋分等施賞之意敢啓傳曰知道
정조 16년
壬子三月十三日辰時上御仁政殿行式年文科殿試仍詣春塘臺行武科殿試時行都承旨趙尙鎭行左承旨朴祐源行右承旨李得濟左副承旨尹行任右副承旨尹行元同副承旨徐榮輔記事官徐有聞假注書徐有榘記注官李宗烈金良倜以次侍立上具翼善冠衮龍袍乘輿出協陽門由仁政門詣仁政殿降輿陞座試官朴宗岳徐浩修洪檢金方行尹弼秉李殷模朴師默率應試擧人入庭行四拜禮訖試官以次陞殿以三角山銘懸題敎榮輔曰試所承旨留捧試券易書後來待於春塘臺殿座處所可也又敎曰書題卽至易之題也時限以申初爲定俾各善做而或於押韻之際不能詳審違越格式則直當置之落科此意使應試擧人知悉可也榮輔啓言筵席事體何等嚴重而試官金方行尹弼秉無端離次請竝推考上曰依爲之出擧條又啓言今番式年會講尹德雨旣已入格而以生劃封彌之違格見拔於原榜生劃不過如殿試之定其次第則見拔於生劃者當付於後式年生劃依殿試見落則更赴後殿試之例法意當然尹德雨亦令許赴於後式年生劃恐合事宜當該試官方在罪罰無以提奏故敢此仰達矣上曰不必待後式年許赴今番殿試可也出擧條乘輿出仁政門由建陽門靑陽門詣春塘臺降輿陞座帳殿試官朴宗岳李秉模趙心泰李喆模李益洙李懋申光輅丹楓亭試官鄭存中趙圭鎭洪仁默李海愚宜春門試官徐龍輔任嵂曺允大朴宗和登賢門試官鄭東浚李源李晉秀金鼎鎭率應射擧人入庭行四拜禮訖試官以次陞殿上命分所試官分往各其試所試取後修試記以來而如有入未格者使之來待帳殿應講仍命呼名發射以試記修正之多有遺誤命參試官李益洙事過後拿處出榻敎又命承旨房仍禮刑換房出榻敎仍御小次命試官考講額外壯勇衛柳得源李英址以閑良書呈單子命竝拿入敎曰汝等俱是額外壯勇衛則何不以役名書之而乃以閑良書之耶帳殿應射事體自別汝等焉敢惟意所欲乎此必以額外二字爲不滿而然極爲痛惡矣大體今番二所榜出後物議極其喧籍云此專由徐有和李得濟輩恣意行私唯其所欲之致也遐方抱才之人飮泣而還云豈不萬萬痛惡乎特以傳聞之或有爽實姑不嚴處而汝等亦是有勢力武弁家人也不能嫺習弓馬徒占好科於徐有和李得濟行私之時如汝之輩宜施重棍仍命柳得源決棍三度敎曰汝則氣質甚弱姑且參酌又命李英址決棍五度敎曰汝等更以本役書呈單子應射於末端如未入格當有處分也命竝拿出又命南行部將崔廷岳梁鍾人都監別軍官許乘等應射廷岳柳葉箭四中講粗使之直赴殿試行任啓言帳殿咫尺之地訓鍊院官員官服之底敢着氅衣事體極爲寒心訓鍊院公事堂上及該官員不可無嚴處之道矣上命書傳敎曰近來紀綱雖曰解弛帳殿臨試事體何等嚴重則幺麽差備官與擧子喋囁着氅衣出入至有承宣之論奏萬萬駭然常時不能檢飭之失烏可逭也當該訓鍊院公事堂上趙心泰罷職該差備官令兵判決棍遠地充軍行首習讀亦令兵判嚴治仍命訓局令都提調摠察尋命書傳敎曰訓將兼察都提調使之爲之矣都提調方在未出仕中傳敎姑勿頒布壯勇營兵房兼察守禦廳則令兵判權察捕將則前望單子入之待下批傳授命召傳令及大將牌又命右捕將出代間左捕將趙圭鎭兼察牌招聽傳敎出榻敎上曰文試所試券果已畢捧乎史官出去知入可也有聞承命出問還奏曰試券皆已收捧云矣上出御大次命文所試官持試券入侍赴擧諸人亦令來待仍宣饌于閣臣承史試官訖科次坼名李肇源居魁任厚常尹益烈爲第二第三上謂別雲劍李敏輔曰卿子居魁不得爲翰注甚可惜也以卿子之地處年紀何必善做殿試文字以至於居魁耶敏輔對曰此亦有數之事不期然而然矣又謂別雲劍洪檍曰卿之兩子俱占大小科於一時卿之長子又方作宰卿又偕老卿之福力實罕有矣檍對曰莫非恩造矣上命武試所試官修正試記以進韓亨祚居首崔應斗金能爲第二第三金義福裵漢億朴位卓朴聖龜金載鍾等五人以無分追付於後殿試仍命新恩政事當日爲之出榻敎又命吏曹參判朴祐源仍任先參政後謝恩出榻敎又命文武新恩分東西進前文科則使史官呼新來武科則使摠府堂上呼新來進退訖命退出乘輿出靑陽門由明政門永淸門還內諸臣退出
정조 16년
行都承旨趙尙鎭坐行左承旨閔台爀坐右承旨尹行元坐直左副承旨李百亨坐右副承旨徐榮輔坐直同副承旨金載翼坐注書二員未差假注書徐有榘內閣直鄭尙愚仕直事變假注書任㸁仕
정조 16년
金載翼啓曰大司憲具㢞執義李秉喆掌令沈興永持平金孝建柳星漢呈辭掌令宋煥箕在外監察茶時之意敢啓傳曰知道
정조 16년
傳于尹行元曰禮房承旨馳詣宗廟景慕宮奉審摘奸以來
정조 16년
趙尙鎭啓曰式年武科殿試甲科第二三人纔已付司正啓下矣榜目修正後第次錯誤故自本曹元單子改付標以入而莫重入啓單子有此做錯之失當該政官從重推考何如傳曰允
정조 16년
徐榮輔啓曰右邊捕盜大將徐有大承牌入來命召傳授次密匣請出之意敢啓傳曰分揀則捕將亦在分揀中此啓辭勿施
정조 16년
傳于李百亨曰禮房承旨同副承旨入侍
정조 16년
尹行元啓曰前假注書趙台榮仍察廳任何如傳曰允
정조 16년
吏曹口傳政事藝文待敎單徐有聞
정조 16년
刑曹參判前望單子入之沈煥之落點
정조 16년
尹行元啓曰新除授左承旨丁範祖時在江原道原州地斯速乘馹上來事下諭何如傳曰許遞
정조 16년
趙尙鎭以吏批言啓曰玉堂東壁今當差出而前望中無故之人只有二人以二望擬入之意敢啓傳曰知道
정조 16년
有政吏批判書金思穆參判李在學參議沈煥之行都承旨趙尙鎭進以金載翼李百亨爲承旨金翊休爲大司諫李殷模爲應敎洪明浩爲禮曹參判李肇源爲兵曹佐郞正郞單南公轍兼春秋單南公轍
정조 16년
兵批判書李秉模進參判洪聖淵病參議李夔入直參知李師濂病右承旨尹行元進副司直洪檢李祖源李鎭復趙衍德李秀夏尹行任
정조 16년
徐榮輔啓曰新除授左副承旨李百亨同副承旨金載翼竝卽牌招察任何如傳曰允
정조 16년
傳于徐榮輔曰昨日寒食祭亨今夜望祭亨則明日又以修改告由行祭事近瀆褻修改告由今夜兼行祝文更爲精書承旨往傳獻官已奉詣之祝文待禮畢同葬于痤坎事言于獻官亦以此意分付太常
정조 16년
傳于李百亨曰訓鍊正李晉秀改差前正吳文常仍任
정조 16년
傳于尹行元曰祀典何等至敬至重之事則昨夜莫重之地所謂宮闈令擧行萬萬無狀當該宮闈令爲先削去內寺府案後出付有司嚴刑定配名以臺監不爲呈課尤爲駭然爲先汰去令該府照律重勘
정조 16년
以李益洙囚單子傳于李百亨曰付過放送
정조 16년
傳于李百亨曰刑曹參判疏批已下卽爲牌招
정조 16년
以平安監司洪良浩狀啓雲山前郡守蔡顯九在任時倉庫之前後幻弄罪令攸司稟處事判付內啓下刑曹爲旀飭禁何如則勿論犯之多少已難免贓案與不法則況其名色不淨莫甚旣聞之後豈可尋常處之乎自本曹一一懲給該道後草記以爲照法嚴勘之地
정조 16년
以黃海監司李敬一狀啓薦新石首魚節序差早限內不得封進惶恐待罪事傳于李百亨曰勿待罪事回諭
정조 16년
李百亨以戶曹言啓曰時御所內各司依定式發遣本曹正郞臣具膺與兵曹參知臣徐邁修佐郞臣徐有沂東所衛將臣李顯昌西所衛將臣安鼎大南所衛將臣金得衍北所衛將臣姜德恒眼同看審後有頉處別單書入而修改吉日令日官推擇則今月十六日卯時爲吉云以此日時擧行何如傳曰允
정조 16년
尹行元以義禁府言啓曰尹㬦杖八十收贖奪告身三等照律草記批旨內如有功議各減一等事命下矣尹㬦父尙遠揚武原從功臣云功減一等杖七十收贖奪告身二等之意敢啓傳曰知道
정조 16년
尹行元以訓鍊都監言啓曰謹依下敎殿試擧子單子一一親執爬櫛則或落字或誤書許多違格之類至爲五十八人而着保違格竝其保擧而論之則亦爲三十三人矣其中擧子三十五人保擧六人今日已爲推捉從輕重決棍懲勵而其餘殿試後下去之人及未尋居住之類鱗次捉來一體懲治計料而殿試着保毋論一二三保俱書保字自是格例而壯勇衛崔允擎書保只書首保上保字二三保則不書保字二三保前郡守趙應鉉前主簿沈擇之已爲推捉懲治至於首保人前兵使李性默渠之名上雖書保字係是首保則目擊其二三保不書保字而循例着銜以給者揆以所重萬萬駭然而曾經閫帥之人有不可自下擅便令該府照法勘繩何如傳曰允
정조 16년
刑曹參判沈煥之疏曰伏以亞卿之官所以命德者也在聖朝用人之政固宜愼簡而不可以濫授也在古訓入官之意亦宜自量而不可以謬膺也噫臣以庸瑣至陋之姿猥被聖明特達之恩數年以來節次踐歷罔非踰分旣往則然矣況其晉秩二品始自春官旋移秋曹恩旨聯翩有若以臣之通材達器無適不宜者然臣誠惶惑莫知措躬之所也假使臣徒知寵靈之可憑罔念人器之不稱遽欲以金貂之華飾冒趨卿宰之嵬列則其於犯負乘之戒招軒鶴之譏猶屬臣身之私事也其於累聖上則哲之德壞淸朝核實之政將若之何哉玆於召牌之下不敢爲冒膺之計略控短章仰暴微悃伏乞聖慈念公器之不可輕授諒臣情之非出例讓亟許收還新陞之資仍治臣瀆擾宸嚴之罪以肅朝綱以安賤分焉答曰省疏具悉卿其勿辭行公
정조 16년
修撰安策疏曰伏以臣獲罪神明遭罹哀疚三霜已過一縷猶存俯仰穹壤無所凭依不意玆者玉署除旨忽下於往省松楸之日臣聞命驚惶感涕交零臣之逖違天陛巳有年所豈不欲竭蹶趨承以伸叨謝之忱重入脩門獲近日月之光而第臣苫塊餘喘萬念具灰且臣老母素抱貞疾近添毒減氣息凜綴轉側須人臣方左右扶將實無離捨之勢伏乞天地父母察臣悲苦之懇以便救護治臣暴慢之罪以肅朝綱千萬幸甚臣於乞免之章不宜贅及他說而事在目下義重沐浴不得不冒死陳懇惟聖明垂察焉噫嘻痛矣亂臣賊子何代無之而豈有如宇賊之窮凶劇惡至妖且慘者哉締結交通陰謀狼藉吐實承款情節畢露此正神人之所共憤天地之所不容而爲殿下臣子者無一人碎首天陛以明不與賊俱生之義沁沁泄泄以至于今者此固臣等之罪而論以國家之失刑亦未有大於此者也嗚呼逆喆之惡有浮於凶積妖宇之罪又倍於賊堅而孥積之典未加於逆喆一任其老斃牗下戮堅之刑不施於妖宇尙使之假息島中末乃委曲完轉俾得歸葬其父有若尋常竄配之受由歸葬者然是殿下失刑之中尤爲萬萬過中之擧矣此臣愚所以不能無憾於天地之大者也目今處置之道惟在於拿致王府明正典刑以示王言之必信天討之無私而畢境處分乃止於還發配所則殿下雖以爲事已妥帖而臣則謂此賊未正法之前終無妥帖之日而亦非今日廷臣雍容暇豫之時也伏願聖慈廓揮乾斷亟允臺臣之請夬施王法以洩國人之憤焉踏啓字
정조 16년
壬子三月十四日辰時上御重熙堂禮房承旨同副承旨入侍時左副承旨尹行元同副承旨徐榮輔記事官徐有聞李重蓮洪樂游以次進伏訖命行元書榻敎曰在外刑曹參判許遞前望單子入之待下批牌拓察任命榮輔書傳敎曰差祭兵曹堂上許遞前望單子入之又命行元書榻敎曰政官牌招開政又命榮輔書傳敎曰翰圈待榜出卽當爲之史官不可不備員注書徐有聞令該曹口傳還付翰林牌招入直又命行元書傳敎曰昔日之事豈可無記存之擧其子今幸登科故大司憲鄭晩淳家遣禮官唱榜日致祭又命榮輔書傳敎曰在外兵曹郞廳改差故事卿相子弟之應叨簪筆者科前已出六品之人或因特敎或因其父兄筵奏付五曹兼春秋俾習筵席體貌許觀記注文字法意甚好前例旣多年前故相徐志修孫及李領府子用故相金在魯子故領府特付兼史之故事限館錄付兼史使之行公今榜南奉朝賀子南公轍亦依此例今日政特爲單付兵曹郞官仍付兼史以其家聲居魁經升不得參翰圈可惜典籍李肇源待闕移擬郞署一體付承史事分付命退承史以次退出